Document ID: 32008D0339

ODLOČBA KOMISIJE
z dne 25. aprila 2008
o spremembi Priloge XI k Direktivi Sveta 2003/85/ES v zvezi s seznamom laboratorijev, pooblaščenih za ravnanje z živim virusom slinavke in parkljevke
(notificirano pod dokumentarno številko C(2008) 1577)
(Besedilo velja za EGP)
(2008/339/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavlja Direktivo 85/511/EGS in odločbe 89/531/EGS in 91/665/EGS ter spreminja Direktivo 92/46/EGS (1), in zlasti člena 67(2) Direktive,
ob upoštevanju naslednjega:
(1)
Direktiva 2003/85/ES določa minimalne nadzorne ukrepe, ki se uporabijo v primeru izbruha slinavke in parkljevke ter nekatere preventivne ukrepe za izboljšanje osveščenosti o bolezni ter pripravljenosti pristojnih organov in kmetov na zadevno bolezen.
(2)
Preventivni ukrepi iz Direktive 2003/95/ES vključujejo določbo, ki države članice obvezuje, da se ravnanje z živim virusom slinavke in parkljevke v raziskavah, diagnostiki ali proizvodnji izvaja le v odobrenih laboratorijih, navedenih v Prilogi XI k navedeni direktivi.
(3)
Del A Priloge XI k Direktivi 2003/85/ES navaja nacionalne laboratorije, pooblaščene za ravnanje z živim virusom slinavke in parkljevke za namene razvoja in diagnostike.
(4)
Danska je Komisijo uradno obvestila o spremembah v zvezi z upravljanjem svojega nacionalnega referenčnega laboratorija za slinavko in parkljevko.
(5)
Latvija in Slovenija sta Komisijo uradno obvestili, da se njuna nacionalna referenčna laboratorija več ne obravnavata, kot da izpolnjujeta varnostne standarde iz člena 65(d) in ju je zato treba črtati s seznama iz dela A Priloge XI k Direktivi 2003/85/ES.
(6)
Nizozemska je Komisijo uradno obvestila o spremembah v zvezi z imenom njenega nacionalnega referenčnega laboratorija za slinavko in parkljevko.
(7)
Iz varnostnih razlogov je pomembno posodobljati seznam laboratorijev iz Direktive 2003/85/ES, ki so pooblaščeni za ravnanje z živim virusom slinavke in parkljevke.
(8)
Seznam laboratorijev, pooblaščenih za ravnanje z živim virusom slinavke in parkljevke, je treba v delu A Priloge XI k Direktivi 2003/85/ES ustrezno nadomestiti z besedilom iz Priloge k tej odločbi.
(9)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V Prilogi XI k Odločbi 2003/85/ES se del A nadomesti z besedilom v Prilogi k tej odločbi.
Člen 2
Ta odločba je naslovljena na države članice.
V Bruslju, 25. aprila 2008

Labels: 7
0
18
6